Мариновани гъби с орехи и таханово кисело мляко ♥ marinated mushrooms with walnuts and tahini yogurt
### Най-сетне успях да се завърна в кухнята и да приготвя рецепта, която да заснема и да споделя тук.  Принос за това имат краят на лятото, все по-кратките разходки, първият дъжд,  застояването у дома и изобщо всичко онова, което напомня, че вече е почти есен и трябва да се завърна в релсите на ежедневието.


### Та... Днес ви предлагам мариновани гъби с орехи и таханово кисело мляко, инспирирани от [мистър Отоленги](https://ottolenghi.co.uk/). Подходящи за салата, предястие, основно безмесно или гарнитура към някое месо. Приготвянето е супер лесно, а топлинната обработка, сведена до минимум! Вкусът, обаче, е изключително изненадващ и приятен!



### **Необходими продукти:**


### 3 чаши печурки, обелени, почистени от дръжките и нарязани на ивици


### 1/3 чаша зехтин


### 1 с.л. бял, винен оцет


### 1 с.л. мед


### сокът на 2 лимона


### сол и черен пипер


### 1/2 чаша [кисело мляко](https://culinarywithme.com/%d0%b4%d0%be%d0%bc%d0%b0%d1%88%d0%bd%d0%be-%d0%ba%d0%b8%d1%81%d0%b5%d0%bb%d0%be-%d0%bc%d0%bb%d1%8f%d0%ba%d0%be/)


### 2 1/2 с.л. сусамов тахан


### 1 малка скилидка чесън, счукана


### 1 чаша пресен или замразен грах


### 1/2 чаша орехи, предварително запечени на сух тиган и едро нарязани


### свеж копър, за поръсване


[![Мариновани гъби с орехи и таханово кисело мляко ](https://culinarywithme.com/wp-content/uploads/2019/09/marinated-mushrooms_2_web.jpg)](https://culinarywithme.com/wp-content/uploads/2019/09/marinated-mushrooms_2_web.jpg)
### **Начин на приготвяне:**


### Започнете с мариноването на гъбите. В голяма купа смесете зехтина, оцета, меда, половината лимонов сок, 1/2 ч.л сол и малко черен пипер. В маринатата добавете почистените и нарязани гъби и разбъркайте, колкото да се покрият добре. Оставете настрани за час.


### През това време смесет в малка купа киселото мляко, тахана, останалия лимонов сок и 1/2 ч.л. сол. Разбите до гладка смес и оставете настрани.


### Следва грахът. Залейте го с вряща вода и оставете настрани за 1-2 минути. Ако ползвате замразен грах, увеличете времето. Отцедете водата и охладете.


### Когато гъбите са готови, добавете към тях граха и орехите и разбъркайте добре. Разпределете на порции и добавете 2-3 лъжици от тахановото кисело мляко. Финално, поръсете с копър.


### Това е всичко!




---


### *Ако публикацията ви е харесала, не забравяйте да се абонирайте за новите статии в блога [тук](http://eepurl.com/cguvfd) или следете страничката във [facebook](https://www.facebook.com/culinarywithme/).*


### *За видео рецепти, може да се абонирате в [youtube канала на culinary with me](https://www.youtube.com/channel/uc1xpj1ve-zsonp1ch_zbwsa).*

